Jokelan yläasteen

valinnaisaineopas

SISÄLLYS

[1.    Valinnaisuuden tehtävä](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.o8v4bnp7b947)

[2.    Mitä ovat taito- ja taideaineiden valinnaiset tunnit?](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.o624bgt8az10)

[2.1. Jokelan yläasteen taito- ja taideaineiden valinnaiset tunnit](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.uddal85e9mqk)

[Musiikin valinnaiset tunnit](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.uwofeau1lf2a)

[Kuvataiteen valinnaiset tunnit](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.e10j3vh8f4o4)

[Liikunnan valinnaiset tunnit](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.77ewmwjtdxv9)

[Kotitalouden valinnaiset tunnit](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.374jsqqxnk0e)

[Monimateriaalinen käsityö](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.vstkeiny8q3o)

[3.    Mitä ovat muut valinnaiset?](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.rp38f8pqymzd)

[3.1 Jokelan yläasteen muut valinnaiset](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.a6k02ojclb9)

[Yleisvalmennus (urheiluluokan oppilaat)](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.5fb05inl3gvi)

[A2-kielet](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.lc3cb2evh79w)

[B2-kielet](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.ewwn5t89jjsp)

[Ranska](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.ejb8u1o8gzt7)

[Saksa](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.f1g8bg4fn7x5)

[Italia](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.7qn3f9skg7uu)

[Bändikurssi](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.n90yqghu4sov)

[Draama](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.cgxxh3qodytk)

[Metallityön perusteet](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.bjj04ol6aykt)

[Puutöiden alkeet](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.sid00pydba2)

[Elektroniikan ihmeellinen maailma](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.hzzf3c113wrw)

[Tekstiilikäsityö](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.w9t2fgxn67w3)

[Englantia ja ruotsia digitaalisesti](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.ks6awdjn0jx9)

[Kotitalous](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.bwhgvw9lzykt)

[Laulukurssi](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.j2k9bjljht8)

[Lisää liikuntaa](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.r7dk2qk5q4q0)

[Kuvataiteen lisäkurssi](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.8jcwtq3gl3gf)

[Luonnontiede](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.3gksbtfiat82)

[Mun elämä](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.7pvxqatrd0e4)

[Musiikki](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.2s7tjbglfcyn)

[Musikaalikurssi](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.2flu0uxboxbd)

[Palloilukurssi](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.542kj3kypzsb)

[Tieto- ja viestintätekniikka](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.cnybcpe7h54w)

[Välittävä ihminen, osallistuva kansalainen](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.j903ced1geqp)

[Yrittäjyyskurssi](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.se0c0cr6ro2a)

[4. Valinnaisaineiden arviointi](https://docs.google.com/document/d/1DC5w1k4kLZSLC8F81sxQQkhn1kndxFtR_3aLPBCgN9Q/edit#heading=h.qvk81r8dslg)

1. **Valinnaisuuden tehtävä**

Tämä valinnaisaineopas esittelee Jokelan yläasteen valinnaiset opinnot.  Valinnaisten opintojen tehtävänä on syventää oppimista, laajentaa opintoja ja vahvistaa jatko-opintovalmiuksia. Valinnaiset opinnot tarjoavat oppilaille mahdollisuuden kehittää osaamistaan kiinnostuksiensa mukaisesti. Valinnaisuus tukee opiskelumotivaatiota ja kartuttaa valintojen tekemisen taitoja. Minkään valinnaisaineen opiskelu ei ole edellytyksenä toisen asteen koulutukseen pääsemiselle, mutta niistä voi olla hyötyä jatko-opinnoissa.

Valintojaan yläkoululaiset pääsevät tekemään seitsemännen luokan keväällä, jolloin he valitsevat yhden valinnaisen *taito- ja taideaineen valinnaiset tunneista* (musiikki, kuvataide, liikunta, kotitalous, käsityö)sekä kaksi *muiden valinnaisten tunneista*.

On tärkeää, että oppilas miettii valintoja tehdessään aidosti ***omia***kiinnostuksen kohteitaan ja tavoitteitaan. Kaverin valintojen seuraaminen ei ole järkevää senkään vuoksi, että ryhmä ei kuitenkaan välttämättä olisi kaverin kanssa yhteinen. Tehdyt ainevalinnat ovat sitovia.

**2.    Mitä ovat taito- ja taideaineiden valinnaiset tunnit?**

Tuusulan kunnassa oppilaat valitsevat 7. luokan keväällä sen taito- ja taideaineen, jota he opiskelevat sekä kahdeksannella että yhdeksännellä luokallaan 2 vvt:ia kaikille yhteistä oppimäärää enemmän.

Taito- ja taideaineiden valinnaiset tunnit tarkoittavat, että oppilas valitsee taito- ja taideaineen (musiikki, kuvataide, liikunta, kotitalous, käsityö), jota opiskelee sekä 8.lla että 9.llä luokalla kaksi vuosiviikkotuntia kaikille pakollisen oppimäärän lisäksi.

Taito- ja taideaineen valinnaiset tunnit arvioidaan lukuvuosi- ja päättöarvioinnissa osana asianomaisen aineen pakollista kurssia. Taito- ja taideaineiden valinnaisiin tunteihinon tehty kunnan yhteiset opetussuunnitelmat, jotka muodostavat jatkumon kaikille yhteiselle oppiaineelle. Seuraavassa alaluvussa kerrotaan kyseisten tuntien koulukohtaisista sisältövalinnoista.

**2.1. Jokelan yläasteen taito- ja taideaineiden valinnaiset tunnit**

**Musiikin valinnaiset tunnit**

Musiikillisia ilmaisutaitoja kehitetään monipuolisesti. Äänenkäyttöä, laulutaitoa ja käytössä olevien keho-, rytmi-, melodia- ja sointusoittimien soittotaitoja syvennetään yhteismusisoinnissa. Ohjelmiston valinnassa huomioidaan oppilaiden musiikilliset kiinnostuksen kohteet. Musiikillisten taitojen ja tietojen ohella opetuksessa käsitellään oppilaiden esille tuomia aihepiirejä sekä heidän musiikkiin liittyviä kokemuksia ja havaintojaan.

**Kuvataiteen valinnaiset tunnit**

Omia havaintoja, mielikuvia, tunteita ja ajatuksia ilmaistaan kuvallisin keinoin. Syvennetään tietoja ja taitoja kuvantekemisen eri tavoista, sekä tutustutaan uusiin. Lähtökohtana on oppilaiden omat kuvakulttuurit. Tutkitaan kuvallista kulttuuria meillä ja maailmalla, nyt ja eri aikoina sekä tutkitaan visuaalisten kulttuurien ilmiöiden merkityksiä. Tavoitteena on tukea oppilaan omaa, persoonallista tapaa ilmaista itseään. Tehtävät harjaannuttavat luoviin ratkaisuihin ja rohkaisevat oman mielipiteen ilmaisuun kuvallisesti. Kuvien avulla oppilaalla on mahdollisuus ottaa kantaa vallitseviin arvoihin.

**Liikunnan valinnaiset tunnit**

Tavoitteena kannustaa oppilasta fyysiseen aktiivisuuteen, kokeilemaan erilaisia liikuntamuotoja ja harjoittelemaan parhaansa yrittäen.

Kurssilla harjoitetaan sekä fyysisiä- että taito-ominaisuuksia eri liikuntalajien avulla eri vuodenaikoina erilaisissa oppimisympäristöissä. Liikkuminen ryhmässä kehittää myös sosiaalisia taitoja.

**Kotitalouden valinnaiset tunnit**

Kotitaloustunneilla harjoitellaan erilaisia kotitalouden hoitoon liittyviä taitoja yksin, pareittain ja ryhmässä. Opetuksessa edistetään käden taitoja ja luovuutta sekä kykyä tehdä valintoja ja toimia kodin arjessa kestävästi. Oppilas saa kokea työn iloa, tuntea onnistumisen elämyksiä ja oppia asioita, joista on hyötyä jokapäiväisessä elämässä nyt ja tulevaisuudessa. Oppilaat ovat tuntien suunnittelussa aktiivisesti mukana. Kotitalousopetuksessa kehitytään kanssaihmisistä huoltapitäviksi lähimmäisiksi.

Valinnaisessa kotitaloudessa tutustutaan muun muassa suomalaiseen ja kansainväliseen ruokakulttuuriin sekä juhla- ja tapakulttuuriin. Harjoitellaan laatimaan ja toteuttamaan omia ateriakokonaisuuksia arkeen ja juhlaan. Tuntien sisällöissä otetaan huomioon vuodenajat ja esimerkiksi kalenterivuoden juhlat. Oppitunneilla ohjataan oppilasta ottamaan vastuuta terveydestään, ihmissuhteistaan ja taloudestaan sekä lähiympäristön viihtyisyydestä ja turvallisuudesta.

**Monimateriaalinen käsityö**

Käsityö tarjoaa tilaisuuden tutustua tekniikkaan ja kehittää omia kädentaitoja työturvallisessa työympäristössä. Käsityön opiskelu on hyvä pohja pyrittäessä kädentaitoja vaativiin ammatteihin. Tuotteet tulisi suunnitella huolellisesti ja mitoittaa tarkasti. Käsitöissä tutustutaan uusiin materiaaleihin ja niiden työstötapoihin. Käsityössä saa tietoa erilaisista työvälineistä, koneista ja laitteista. Kurssilla on myös mahdollisuus oppia uusia työtekniikoita ja kehittää omaa ongelmanratkaisutaitoa. Suunnittelun lähtökohtana on tiedon soveltaminen. Käsityö auttaa ymmärtämään nykyajan teknologiaa ja sen vaikutuksia omaan ympäristöömme.

**Metallityön perusteet**

Metallitöitä monipuolisesti ja omien taitotasojen mukaisesti

**Puutöiden alkeet**

Erilaisia puutöitä omien taitotasojen mukaisesti.

**Elektroniikan ihmeellinen maailma**

Pienet ja yksinkertaiset koululelektroniikan työt.

**Tekstiilikäsityö**

Aikaisemmin opittujen taitojen pohjalta suunnitellaan ja valmistetaan esimerkiksi vaatteita, asusteita,neuleita ja kodintekstiilejä. Työn suunnittelu ja toteutus, työmenetelmien valinta ja harjoittelu sekä tietenkin valmistunut tuote on arvioinnin kohteena.

**3.    Mitä ovat *muut valinnaiset*?**

Kunnan tuntijako määrittää, että muita valinnaisia on sekä kahdeksannella että yhdeksännellä luokalla neljä vuosiviikkotuntia. Valinnaisaineina voidaan tarjota yhteisten aineiden syventäviä ja soveltavia opintoja tai useista aineista muodostettuja kokonaisuuksia.

A2- tai B2-kielet vievät muista valinnaisista kaksi vuosiviikkotuntia. Urheiluvalmennusluokalla opiskelu tarkoittaa, että oppilaan yksi muu valinnainen on kahdeksannella ja yhdeksännellä luokalla kaksi vuosiviikkotuntia vievä yleisvalmennus.

**3.1 Jokelan yläasteen muut valinnaiset**

**Yleisvalmennus (urheiluluokan oppilaat)**

2 vuosiviikkotuntia 8.lk ja 2 vuosiviikkotuntia 9.lk

Yleisvalmennuksen oppimisympäristöt sijoittuvat Tuusulan tarjoamiin liikuntapaikkoihin, yksityisiin liikuntatiloihin ja koulun liikuntasaliin. Tavoitteena laajentaa opetuksen oppimisympäristöjä myös oppilaiden omiin harrastusympäristöihin.

Opetuksessa pyritään valmennukselliseen lähestymiseen, jossa urheilija on toiminnan keskiössä.  Opetuksen erityispiirteinä ovat mm. oppilaiden suunnittelemat ja toteuttamat oppilasharjoitukset. Oppilaat yhdessä opettajan kanssa päättävät oppilasharjoituksen aiheen, joista oppilaat muodostavat oman oppilasharjoituksensa. Oppilasharjoitusten aiheet vaihtelevat eri fyysisten ominaisuuksien kehittämisen osa-alueilla

Työtapoja ovat luennot, oppitunnit ja yhdessä liikkuminen.

Tavoitteet 8.lk:

Yleisvalmennus-oppiaineen tavoitteena on kehittää ja vahvistaa oppilaan motorisia taitoja, kehittää fyysisiä ominaisuuksia ja tukea oppilaan oman lajin perus- ja laji-taitojen kehittymistä. Oppiaineen tavoitteena on myös tutustuttaa oppilaat erilaisiin urheilulajeihin.

Sisällöt 8.lk:

Yleisvalmennus-oppiaineessa oppilaita kannustetaan ja ohjataan urheilijaksi kasvamisesta.

Oppiaineessa opetetaan fyysisen kehittymisen perusteet ja liikuntafysiologian peruskäsitteet.

Oppiaineessa oppilaat saavat perusteita ryhmän ohjaamiseen sekä liikuntaharjoitusten suunnitteluun.

Tavoitteet 9.lk:

Yleisvalmennus-oppiaineen tavoitteena on vahvistaa oppilaan motorisia taitoja, kehittää fyysisiä ominaisuuksia ja tukea oppilaan oman lajin perus- ja lajitaitojen kehittymistä. Oppiaineen tavoitteena on kehittää oppilaan ryhmän ohjaustaitoja.

Sisällöt 9.lk:

Yleisvalmennus-oppiaineessa kannustetaan ja lisätään oppilaan itseohjautuvuutta urheilijaksi kasvamisessa. Urheiluvalmennusluokan oppilaat pääsevät myös ohjaamaan alakoululaisia liikuntaryhmiä. Oppiaineen sisältöihin kuuluvat liikuntafysiologian perusteet ja liikuntabiologian alkeet.

**A2-kielet**

Jos oppilas on alakoulussa valinnut A2-ranskan tai A2-saksan, jatkuu sen opiskelu yhtenä valinnaisaineena yläkoulun loppuun. A2-kielen opiskelijat valitsevat siis vain yhden valinnaisen muut valinnaiset aineet -kohdasta.

**B2-kielet**

Opiskellaan tavallisimpia kielen käyttötilanteita: esim. tervehtiminen, esittäytyminen, ostotilanteet, puhelimessa keskustelu, tien kysyminen ja neuvominen. Käydään läpi kielen perusrakenteita. Harjaannutetaan kaikkia kielen osa-alueita: tekstin- ja kuullun ymmärtämistä, puhumista ja kirjoittamista. Runsaasti ääntämis- ja puheharjoituksia.

**Ranska**

Ranskan tunneilla opetellaan perussanastoa ja käsitteitä sekä tutustutaan ranskaa puhuvien maiden kulttuureihin ja elämänmuotoon. Kurssilla yritetään herätellä ja vahvistaa oppilaan kielellistä päättelykykyä, uteliaisuutta ja monikielisyyden kehittymistä. Häntä ohjataan löytämään itselleen ja ikäkaudelleen parhaiten sopivia tapoja oppia kieliä ja kannustetaan käyttämään vähäistäkin taitoaan myös oppituntien ulkopuolella.

Tunneilla tehdään paljon pari- ja pienryhmätyötä sekä opitaan yhdessä erityyppisissä oppimisympäristöissä. Mahdollisuuksien mukaan tunneilla hyödynnetään pelillisyyttä, musiikkia ja draamaa. Opetuksessa käytetään monipuolisesti eri oppimisympäristöjä, viestintäkanavia ja -välineitä.

**Saksa**

Tavoitteena on tutustua saksan kielen perussanastoon ja käsitteisiin sekä saksan kielialueen kulttuureihin ja elämänmuotoon ja kartuttaa käyttökelpoista kielitaitoa. Opinnoissa tuetaan oppilaan kielellisen päättelykyvyn, uteliaisuuden ja monikielisyyden kehittymistä. Oppilasta rohkaistaan tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä. Häntä ohjataan löytämään itselleen parhaiten sopivia tapoja oppia kieliä ja kannustetaan käyttämään vähäistäkin taitoaan myös oppituntien ulkopuolella.

Työskentelyssä korostuu pari- ja pienryhmätyö sekä yhdessä oppiminen. Opetuksessa käytetään monipuolisesti eri oppimisympäristöjä, viestintäkanavia ja -välineitä. Mahdollisuuksien mukaan tunneilla hyödynnetään pelillisyyttä, musiikkia ja draamaa. Oppilaille pyritään tarjoamaan myös mahdollisuuksia harjoitella kansainvälistä yhteydenpitoa. Oppilaille, joilla on kieliin liittyviä oppimisvaikeuksia, on tarjolla tukea ja vastaavasti nopeasti edistyville tai kieltä entuudestaan osaaville opetus tarjoaa haasteita.

**Italia**

Tavoitteena on, että kielenkäyttö olisi mahdollisimman asianmukaista, luonnollista ja oppilaille merkityksellistä. Työskentelyssä korostuu pari- ja pienryhmätyö sekä yhdessä oppiminen erityyppisissä oppimisympäristöissä. Mahdollisuuksien mukaan tunneilla hyödynnetään pelillisyyttä, musiikkia ja draamaa. Opetuksessa käytetään monipuolisesti eri oppimisympäristöjä, viestintäkanavia ja -välineitä. Oppilaita ohjataan aktiiviseen toimijuuteen ja itsenäiseen vastuun ottoon omasta oppimisestaan. Heille pyritään tarjoamaan myös mahdollisuuksia harjoitella kansainvälistä yhteydenpitoa. Kohdekieltä käytetään aina kun se on mahdollista. Oppilaille, joilla on kieliin liittyviä oppimisvaikeuksia, tarjotaan tukea. Opetus suunnitellaan niin, että se tarjoaa haasteita myös muita nopeammin edistyville tai kieltä entuudestaan osaaville.

Tavoitteet ja sisällöt 8.-9.lk:

Tavoitteena on tutustua italian kielen alkeissanastoon ja peruskäsitteisiin sekä italian kielen puhujien kielialueeseen ja elämänmuodon joihinkin keskeisiin piirteisiin sekä tukea oppilaan kielellisen päättelykyvyn, uteliaisuuden ja monikielisyyden kehittymistä. Oppilasta rohkaistaan tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä sekä näkemään italian taito osana elinikäistä oppimista ja oman kielivarannon karttumista. Oppilasta ohjataan löytä-mään itselleen ja ikäkaudelleen parhaiten sopivia tapoja oppia kieliä ja kannustetaan käyttämään vähäistäkin taitoaan myös oppituntien ulkopuolella.

**Bändikurssi**

Tavoitteet 8.lk ja 9.lk:

Kehitetään ja syvennetään oppilaan taitoja soittaa eri bändisoittimia.

Sisällöt 8.lk ja 9.lk:

Ohjelmisto rakentuu eri musiikkityylien ja aikakausien keskeisistä kappaleista. Oppilas tutustuu eri bändisoittimiin ja kehittää osaamistaan oman lähtökohdan mukaan haluamillaan soittimilla. Kurssilla harjoitellaan myös äänenkäyttöä ja mikrofonitekniikkaa.

**Draama**

Luovuutta, mielikuvitusta, ryhmätyötä ja esiintymistaitoja. Draamassa yhdistyvät kaikki nämä.

Oppiaine on toiminnallinen ja monet harjoitteista myös liikunnallisia. Tunneille voi myös osallistua liikuntarajoitteet huomioiden.

Tavoitteet 8.lk: Oppilas tutustuu draaman genreihin – työpajateatteriin, tarinateatteriin, prosessi-draamaan, sekä elokuvan tekemiseen. Kaikissa genreissä improvisaatiolla on merkittävä rooli. Perehdymme tunneilla näyttelijän, käsikirjoittajan, dramaturgin ja ohjaajan työhön.

Sisällöt 8.lk: Draaman erilaiset genret: tarinateatteri, työpajateatteri, prosessidraama ja elokuva. Draaman erilaiset alueet: näyttelijän, käsikirjoittajan ja ohjaajan työ. Improvisaatio on keskeisessä roolissa lähestyttäessä eri genrejä ja draaman alueita.

Tavoitteet 9.lk: Oppilas syventää  draaman genreihin liittyvää osaamistaan – työpajateatteriin, ta-rinateatteriin, prosessidraamaan, sekä elokuvan tekemiseen. Kaikissa genreissä improvisaatiolla on merkittävä rooli. Oppilas syventää osaamistaan myös näyttelijän, käsikirjoittajan, dramaturgin ja ohjaajan työhön liittyen.

Sisällöt 9.lk: Draaman erilaiset genret: tarinateatteri, työpajateatteri, prosessidraama, näytelmä ja elokuva. Draaman erilaiset alueet: näyttelijän, käsikirjoittajan ja ohjaajan työ. Improvisaatio on keskeisessä roolissa lähestyttäessä eri genrejä ja draaman alueita.

**Metallityön perusteet**

Metallitöitä monipuolisesti ja omien taitotasojen mukaisesti.

**Puutöiden alkeet**

Erilaisia puutöitä omien taitotasojen mukaisesti.

**Elektroniikan ihmeellinen maailma**

Pienet ja yksinkertaiset kouluelektroniikan työt.

**Tekstiilikäsityö**

Aikaisemmin opittujen taitojen pohjalta suunnitellaan ja valmistetaan esimerkiksi vaatteita, asusteita,neuleita ja kodintekstiilejä. Työn suunnittelu ja toteutus, työmenetelmien valinta ja harjoittelu sekä tietenkin valmistunut tuote on arvioinnin kohteena.

**Englantia ja ruotsia digitaalisesti**

Kiinnostaako sinua kielenoppimisen syventäminen tietokoneen tai Ipadin avulla? Haluaisitko avartaa taitojasi englannissa ja ruotsissa?

Tämän valinnaiskurssin tavoitteena on vahvistaa englannin ja ruotsin kielten suullista ja kirjallista ilmaisua sekä opetella ja hyödyntää digitaalisuutta oppimisessa. Tavoitteena on myös opettaa jokaista tunnistamaan omat heikkoutensa ja vahvuutensa kielten oppijana ja tarjota heille vaihtoehtoja kielten opiskelutapoihin.

Kurssi soveltuu kaikentasoisille oppijoille. Kurssilla pyritään huomioimaan oppilaan yksilöllinen taitotaso ja syventämään, laajentamaan sekä kertaamaan jo opittuja taitoja ja kokonaisuuksia. Opiskelutaitoja pyritään monipuolistamaan myös kevyen liikkumisen näkökulmasta, vaikka työtä tehdäänkin pääosin tietokoneiden ja tablettitietokoneiden avulla. Aihepiireistä sovitaan kurssin aluksi kunkin oppilaan tarpeet huomioiden.

**Kotitalous**

Kotitaloustunneilla harjoitellaan erilaisia kotitalouden hoitoon liittyviä taitoja yksin, pareittain ja ryhmässä. Opetuksessa edistetään käden taitoja ja luovuutta sekä kykyä tehdä valintoja ja toimia kodin arjessa kestävästi. Oppilas saa kokea työn iloa, tuntea onnistumisen elämyksiä ja oppia asioita, joista on hyötyä jokapäiväisessä elämässä nyt ja tulevaisuudessa. Oppilaat ovat tuntien suunnittelussa aktiivisesti mukana. Kotitalousopetuksessa kehitytään kanssaihmisistä huoltapitäviksi lähimmäisiksi.

Valinnaisessa kotitaloudessa tutustutaan muun muuassa suomalaiseen ja kansainväliseen ruokakulttuuriin sekä juhla- ja tapakulttuuriin. Harjoitellaan laatimaan ja toteuttamaan omia ateriakokonaisuuksia arkeen ja juhlaan. Tuntien sisällöissä otetaan huomioon vuodenajat ja esimerkiksi kalenterivuoden juhlat. Oppitunneilla ohjataan oppilasta ottamaan vastuuta terveydestään, ihmissuhteistaan ja taloudestaan sekä lähiympäristön viihtyisyydestä ja turvallisuudesta

.

**Laulukurssi**

Tavoitteet 8.lk ja 9.lk

Äänenkäytön sekä laulutaidon kehittäminen.

Sisällöt 8.lk ja 9.lk

Laulettava ohjelmisto rakentuu eri musiikkityylien ja aikakausien keskeisistä kappaleista oppilaita kuunnellen. Mahdollisuus myös yhtyelauluun. Kurssilla harjoitellaan myös mikrofonitekniikkaa.

**Lisää liikuntaa**

Monipuolista liikuntaa mahdollisimman monenlaisessa ympäristössä vuodenkierto huomioiden. Kurssin sisältö suunnitellaan yhdessä oppilaiden kanssa. Sisältää mahdollisia vierailuja eri kohteisiin.

Tavoitteet 8.- ja 9.lk:

Ryhmäytyminen, eri liikuntalajeihin tutustuminen ja lajitaitojen syventäminen, oppilaiden vetämät opetustuokiot

Sisällöt 8.- ja 9.lk:

Palloilulajit, kestävyysliikunta, voimaharjoittelu, rytmiliikunta ja tanssi, eksoottiset lajit (esim. kiipeily)

**Kuvataiteen lisäkurssi**

Kurssin sisältö ja työtavat rakennetaan oppilaiden kiinnostuksen mukaan niin, että tavoitteena on pitkäjänteinen työskentely ja tutkiva taideoppiminen. Työskennellään monipuolisesti erityyppisten tehtävien parissa siten, että ymmärrys taiteesta laajenee ja kyky taiteen arvostamiseen kehittyy. Oppilas rohkaistuu oman kuvallisen mielipiteen ilmaisussa.

**Luonnontiede**

Luonnontieteen valinnaisaineessa syvennetään biologian, kemian, fysiikan ja matematiikan sisältöjä erilaisten projektien kautta. Työmenetelmissä painotetaan kokeellista työskentelyä sekä harjoitellaan erilaisia mittausmenetelmiä. Aihepiirit vaihtelevat 8. luokalla ihmisen biologiasta molekyyligastronomiaan sekä 9. luokalla arkkitehtuurista raketteihin oppilaiden mielenkiinnon mukaan. 9. luokalla on mahdollista suorittaa lukion ensimmäinen yhteinen matematiikan kurssi yhteistyössä Tuusulan lukion kanssa.

**Mun elämä**

Valinnaisaineen tehtävänä on oppilaiden hyvinvoinnin edistäminen erilaisten hyvinvointitaitojen harjoittamisen kautta. Opetuksessa painotetaan ratkaisukeskeistä ajattelua, eli keskittymistä hyvään ja toimivaan, myönteisiin voimavaroihin, vahvuuksiin, tavoitteisiin ja tekemiseen. Kurssilla pyritään tekemään harjoituksia toiminnallisesti ja hyödynnetään erilaisia oppimisympäristöjä niin koulussa kuin koulun ulkopuolellakin. Opintoihin voidaan sisällyttää myös koulun ulkopuolista toimintaa.

Kurssi jakaantuu osa-alueisiin:

1. Fyysinen hyvinvointi: tietoinen läsnäolo, rentoutuminen, venyttely, kehonhuolto

2. Elämän hallinta: Päivärytmi, terveelliset elämäntavat, uni, talouden suunnittelu, ajankäyttö

3. Sosiaaliset ja tunnetaidot: Vuorovaikutustaidot, ryhmässä oleminen, roolit ryhmissä, omien tunteiden tunnistaminen ja ilmaiseminen. itsetuntemus ja itsetunto, myötätunto

4. Opiskelutaidot: Strategiat, opiskelutyylit, omien opintojen suunnittelu ja organisointi.

**Musiikki**

Tavoitteet 8.lk ja 9. lk:

Syvennetään oppilaan musiikillista osaamista laulaen, soittaen ja kuuntelemalla musiikkia sekä kehitetään oppilaan vuorovaikutustaitoja yhteismusisoinnin avulla.

Sisällöt 8.lk ja 9.lk:

Ohjelmisto rakentuu eri musiikkityylien ja aikakausien keskeisistä kappaleista. Opetuksessa hyödynnetään musiikkiteknologiaa mahdollisuuksien mukaan.

**Musikaalikurssi**

Kurssi toteutetaan yhteistyönä draaman ja musiikin kanssa.

Tavoitteet 8.lk ja 9. lk:

Musikaaliesitys. Oppilaiden vahvuudet ja lähtötaso huomioidaan.

Sisältö: käsikirjoittaminen, säveltäminen, sovittaminen, äänenkäyttö, laulaminen, soittaminen, puvustus, lavastus, vierailukäynnit esim teatteri, esityksen valmistelu ja toteutus

**Palloilukurssi**

Oppimisympäristöihin, työtapoihin, tukeen ja ohjaukseen liittyvät mahdolliset erityispiirteet:

Oppimisympäristöihin vaikuttavat vuodenaikojen vaihtelu. Kurssin sisältö suunnitellaan yhdessä oppilaiden kanssa.

Tavoitteet 8.lk ja 9.lk:

Ryhmäytyminen, oma-aloitteisuus, lajitaitojen syventäminen

Sisällöt 8.lk ja 9.lk:

Jalkapallo, pesäpallo, tennis, ultimate, jääkiekko, kaukalopallo, frisbeegolf, salibandy, futsal, sulkapallo, koripallo, pöytätennis, keilailu.

**Tieto- ja viestintätekniikka**

Valinnaisaineessa syvennetään oppilaiden tieto- ja viestintätekniikkaosaamista. Huomioidaan oppilaiden lähtötaso, kiinnostuskohteet ja tulevien jatko-opintojen tarpeet.

Tieto- ja viestintätekniikan valinnaiskursissa harjoitellaan erilaisten ohjelmiston ja sovelluksen käyttöä. Mm. tekstinkäsittelyä, taulukkolaskentaa, esitysgrafiikkaa. Tutustutaan algoritmiin ja kehitetään ohjelmointitaitoja. Jatkuvasti harjoitellaan hakutaitoja.

Opetuksen tavoitteena on ohjata opiskelijoita suoriutumaan kokonaisesta prosessista **itsenäisen ja omatoimisen työskentelyn kautta**.

8.lk:

Perehdytään ohjelmistojen ja sovellusten uusiin ominaisuuksiin. Aiheet voidaan valita oppilaiden kiinnostuksen mukaan. Ohjelmoidaan opiskelijoiden lähtötason mukaan.

9.lk:

Tavoitteena on syventää tietoja ja taitoja oppilaiden oman kiinnostuksen mukaan sekä valmistaa tuleviin jatko-opintoihin. Ohjelmoidaan opiskelijoiden lähtötason mukaan.

**Välittävä ihminen, osallistuva kansalainen**

Tässä reaalin valinnaisaineessa perehdytään 8-luokalla juutalaisten esihistorialliseen aikaan, historialliseen aikaan, uskontoon, juutalaiseen kulttuuriin eri maissa ja juutalaisvainoihin kautta aikojen. Lähdemme siis liikkeelle yksilö- ja yhteisökeskeisesti välittävän ihmisen näkökulmasta, edeten 9-luokalla lakitiedon myötä yhteiskunnallisen ja valtiolliseen ajattelun kautta kohti osallistuvan kansalaisen näkökulmaa. Lakitiedon kurssilla perehdymme erilaisiin oikeusjärjestelmiin meillä ja muualla, ja edelleen yhteiskunnallisen tarkastelutason kautta etenemme kohti yksilön oikeuksia ja arjen osaamista.

8.lk.:

Historia: Juutalaisuus: uskonto/kulttuuri/historia/vainot kautta aikojen/holokausti

Kurssi koostuu oppitunneista, aiheeseen liittyvistä elokuvista ja dokumenteista ja vierailusta Helsinkiin synagogaan ja juutalaiseen kouluun. Kurssin aikana käydään läpi juutalaisuuden eri muotoja ja ilmenemistä eri aikakausina. Painopistealue kuitenkin juutalaisvainoissa vuosina 1933 - 1945 eli holokaustissa. Tutustumme myös juutalaisen kansan historiaan, kulttuuriin ja uskontoon.

9. lk.

Yhteiskuntaoppi:Lakitieto: Kurssin tavoitteena antaa perustiedot Suomen oikeusjärjestyksestä ja ohjata oppilasta valvomaan omia oikeuksiaan ja hoitamaan yksinkertaiset oikeustoimet itse. Harjoittelemme aihepiiriin kuuluvan tiedon etsimistä netistä ja lakikirjoista. Kurssilla korostetaan arkiosaamista sellaisilla alueilla kuten perheoikeus, kuluttajansuoja ja työoikeus. Lakitiedon kurssin aikana käymme seuraamassa yhden rikosoikeuden päivän ajan Käräjäoikeuden istuntoja. Oppitunneilla myös vierailijoita, mm. asianajaja.

**Yrittäjyyskurssi**

Yrittäjyys ei ole vain yrittäjäksi kasvamista ja perinteistä yrittäjäksi ryhtymistä, vaan se voi olla myös aktiivisen ja oma-aloitteisen asenteen kehittämistä ja omien vahvuuksien löytämistä. Yrittäjyyskurssin tavoitteena on mm. lisätä uskallusta, lisätä uskoa tulevaisuuteen, edistää työelämätaitoja, vahvistaa itsetuntoa ja parantaa taloustaitoja. Yrittäjyyskurssilla vahvistetaan myös ryhmätyö-, tiimityö- ja esiintymistaitoja.

8. lk.

Yrittäjyyskurssin tavoitteena on, että oppilas saa perustiedot ja -valmiudet yrittäjyydestä ja perehtyy sisäiseen ja ulkoiseen yrittäjyyteen. Tämän lisäksi tavoitteena on yrittäjämäisen elämänasenteen ja valmiuksien kehittäminen. Kurssin aikana vieraillaan mm. pankissa ja eri alojen yrityksissä.

9. lk.

Kurssin tavoitteena että opiskelija suunnittelee ja täsmentää omaa liikeideaansa, määrittelee oman yrityksensä kohderyhmän, selvittelee mitä eri asioita liittyy oman yrityksen perustamiseen ja perustaa oman hypoteettisen yrityksen. Kurssin aikana myös vierailuja eri yrityksiin ja yritysvieraita myös oppitunneilla.

**4. Valinnaisaineiden arviointi**

**Taito- ja taideaineen valinnaiset** tunnit arvioidaan osana kaikille yhteistä oppiainetta eli***niistä ei tule* erillistä omaa arvosanaa lukuvuosi- tai päättötodistukseen!** Taito- ja taideaineiden valinnaisten tuntien arviointi siis yhdistyy kaikille yhteisen oppiaineen arviointiin, jolloin kyseisestä oppiaineesta tulee yksi yhteinen arvosana.

**Muu valinnainen** arvioidaan aina omana oppiaineenaan. Kun muu valinnainen muodostaa yhtenäisen, vähintään kahden vuosiviikkotunnin oppimäärän, se arvioidaan **numeroin lukuunottamatta seuraavia aineita, joista tulee hyväksytty/hylätty-merkintä: Mun elämä, englantia ja ruotsia digitaalisesti, luonnontiede**.